Ka kopo elelloa hore tlhekefetso efe kapa efe ea sistimi ea moputso e ke ke ea mamelloa, ea baka lintlha tse mpe tse tlosoang kapa esita le ho hlakoloa ha akhaonto ea hau. Se ke oa romella melaetsa e senang thuso kapa spam, hobane ke taba e mpe feela ea karma…. 23 Ditsholofetso tseo ga di a thewa mo ditsholofelong tsa lefela, mo dikeletsong tse di sa reng sepe kgotsa mo go ijeseng dijo tsa ditoro. Ruri Jehofa o tla diragatsa ditsholofetso tsa gagwe! Goreng re tlhomamisegile ka seno? Gopola mafoko a ga Jesu a re neng ra a sekaseka mo kgaolong ya ntlha ya buka eno. O ne a ruta balatedi ba gagwe go rapela Jehofa jaana: “A bogosi jwa gago bo tle. A thato ya gago e diragale le mo lefatsheng, jaaka kwa legodimong.” (Math. 6:9, 10) Bogosi jwa Modimo ga se selo sengwe se motho a se ikakanyetsang fela. Ke selo sa mmatota! Gone jaanong bo a busa kwa legodimong. Mo dingwageng tse di lekgolo, bo diragaditse ditsholofetso tsa ga Jehofa ka ditsela tse re kgonang go di bona sentle mo phuthegong ya Bokeresete. Ka jalo, re ka tlhomamisega gore ditsholofetso tsotlhe tsa ga Jehofa di tla diragadiwa fa Bogosi jwa Modimo bo tla go dirisa maatla a jone ka botlalo mo lefatsheng!